OpenLLM-France/wikimedia huggingface dataset:
# Clara Oswald

Clara Oswald, també coneguda com a Oswin Oswald i Clara Oswin Oswald és un personatge de ficció interpretat per Jenna Coleman a la longeva sèrie britànica de ciència-ficció Doctor Who. Clara és una acompanyant de l'Onzè Doctor que va debutar en la setena temporada de la sèrie.

## Recepció

Nick Setchfield d'SFX va lloar el debut d'Oswin Oswald al manicomi dels Daleks, així com la interpretació de Smith, els efectes especials i la subtrama emocional d'Amy i Rory. El crític d'io9, Charlie Anders va assenyalar que la trama "és principalment només una excusa per explorar la relació duradora del Doctor amb els dàleks i per mostrar el trist que s'ha tornat. La reintroducció del personatge com Clara a Els homes de neu va rebre generalment reaccions positives dels crítics. The Guardian va dir que era el millor especial de Nadal des de La invasió per Nadal. Va lloar a Jenna Coleman dient que "El cop mestre darrere de l'aparició sorpresa de Jenna-Louise Coleman és que ens feia estimar veure més d'ella fins i tot abans que s'hagués anat Karen Gillan. La descarada i segura de si mateixa Clara es va guanyar un lloc en els nostres cors des del principi". The Daily Mail també va lloar a Coleman dient que "Jenna-Louise Coleman es guanya als fans de Doctor Who, un cop més. Ells senten que és un reemplaçament adequat per Karen Gillan".

## Referències

* ↑ «Jenna-Louise Coleman wins over Doctor Who fans as she appears in another different guise in Christmas Special». dailymail.co.uk. Daily Mail, 25-12-2012. [Consulta: 25 desembre 2012].
* ↑ Setfield, Nick. «Doctor Who 7.01 "Asylum of the Daleks" Review». SFX, 01-09-2012. [Consulta: 2 setembre 2012].
* ↑ Anders, Charlie Jane. «Doctor Who and the Codependency of the Daleks». io9, 01-09-2012. [Consulta: 3 setembre 2012].
* ↑ Martin, Dan. «Doctor Who: The Snowmen – Christmas special 2012». The Guardian, 29-09-2012. [Consulta: 26 desembre 2012].
* ↑ «Review of Doctor Who ‘The Snowmen'». Independent Arts Blogs. Arxivat de l'original el 2012-12-28. [Consulta: 26 desembre 2012].
* ↑ «Jenna-Louise Coleman wins over Doctor Who fans as she appears in different guise in Christmas Special | Mail Online». Daily Mail. [Consulta: 26 desembre 2012].

## Enllaços externs

* Clara Oswald Arxivat 2013-04-09 a Wayback Machine. a la BBC One Doctor Who web oficial (anglès)
* Clara Arxivat 2013-07-08 a Wayback Machine. a la BBC America Doctor Who web oficial (anglès)
* Clara Oswin Oswald a la Tardis Data Core (anglès)
# Montblanc (empresa)

Montblanc International GmbH és una empresa alemanya fabricant i distribuidora d'articles de luxe, fundada a Berlín el 1906 i actualment radicada a Hamburg. Des de 1993, Montblanc forma part del grup suís Richemont.

## Història

Alfred Nehemias, un banquer d'Hamburg, i August Eberstein, un enginyer berlinès, van començar a fabricar plomes senzilles el 1906. Al cap de cop, Wilhelm Dziambor, Christian Lausen, i més tard el venedor de papereria Claus Johannes Voss van prendre el control del negoci. El seu primer model va ser la Rouge et Noir el 1909, seguida el 1910 per la ploma que després donaria el nou nom de l'empresa, la Montblanc. Avui dia, la marca Montblanc fabrica tot tipus d'articles de luxe com rellotges, joies, fragàncies, articles de pell i ulleres.
L'empresa fundada el 1906 a Berlin amb el nom de Simplizissiumus-Füllhalter, es va traslladar a Hamburg el 1907 i va canviar el nom a Simplo Filler Pen Co. GmbH, registrant-se amb aquest nom el 1908. El seu nom actual es va adoptar el 1934.

## Referències

* ↑ Weishaupt, Georg. «Montblanc – Handarbeit seit 1906». Handelsblatt Magazin. [Consulta: 16 setembre 2023].
* ↑ Forster, Jack. «Inside The Manufacture: Montblanc's Pen Factory And Museum In Hamburg». Hodinkee. [Consulta: 17 setembre 2023].

## Enllaços externs

* Lloc web oficial
# Filomena Batlle i March

Filomena Batlle i March (Figueres, 13 de novembre de 1908 - Girona, 17 de març de 1977) va ser una pintora i escultora catalana.
Es va començar a interessar per la pintura amb el professor Juan Núñez a l'Escola Municipal de Dibuix de Figueres, juntament amb les germanes Teresa i Maria. Els seus pares, Teresa March Mer i Joan Batlle Oliveras, que portaven la sastreria March de Figueres, van tenir cinc fills.
Es va casar el 1932 amb Joan Baptista Muntada Macau, amb qui va anar a viure a Barcelona quan aquest hi va trobar feina. Joan Baptista esdevindria secretari de la Unió catalanista el 1931, fou un dels fundadors del Partit Nacionalista Català, el 1932 es va presentar a les eleccions del Parlament de Catalunya i escrivia a la premsa. En motiu de la guerra civil espanyola Joan Baptista va canviar de domicili però Filomena i els quatre fills van romandre a l'Empordà. Acabada la guerra es van desplaçar tots a Girona. Muntada va ser depurat i no va poder exercir d'advocat ni publicar res. Amb el seu marit van reconstruir el castell de Campdorà de Girona.
Durant totes aquestes situacions familiars complicades Filomena no va deixar l'activitat artística, de fet amb els fills grans va anar a formar-se en escultura i pintura a l'Escola Massana de Barcelona. Va aplicar tècniques pictòriques diverses, com oli, aquarel·la i pa d'or aplicant damunt bol d'Armènia. La tècnica i la temàtica de la seva pintura denota gran religiositat. També incorpora simbologia religiosa com àngels. També va fer obres en terracota que la família va passar a bronze, com busts o figures. També va fer un dibuix de portada per un llibre.
No va fer cap exposició. El 1976 va rebre el Premi de Belles Arts de Barcelona per la seva Verge de la Pau que es troba al Museu d'Història de Girona des del 1991.

## Referències

* 1 2 3 4 5 Pintar, crear, viure. Figueres: Ajuntament de Figueres, 2020, p. 111-114. ISBN 978-84-120316-5-2 [Consulta: 6 octubre 2020].
* ↑ Padrosa Gorgot, Inés. Diccionari biogràfic de l’Alt Empordà. Diputació de Girona, setembre de 2009, p. 111. ISBN 978-84-96747-54-8.
# Nongshim

Nongshim Co., Ltd. (Hangul: 농심; Hanja: 農心; RR: Nongsim; Traducció: Cor de pagès) és una empresa sud-coreana d’aliments i begudes amb seu a Seül, Corea del Sud. Nongshim es va fundar el 1965 amb el nom de Lotte Food Industrial Company. El nom es va canviar a Nongshim el 1978.
El logotip actual es va publicar el 1991, que prenia la forma d’una llavor. El 2003, el negoci va passar a un sistema de holding i es va convertir en una filial de Nongshim Holdings.
Nongshim és la companyia de fideus instantanis i aperitius més gran de Corea del Sud. A finals de 2015, Nongshim tenia 2,57 bilions de won en actius i 2,81 bilions de won en vendes. Dirigeix 11 fàbriques a tot el món, té filials a Corea i a l'estranger i opera a més de 100 països.

## Referències

* ↑ «너구리·신라면…'농심' 보듬은 신춘호 회장의 경영철학» (en korean). Arxivat de l'original el 2019-03-24.
* ↑ «농심» (en coreà). Arxivat de l'original el 2018-11-22.
* ↑ «농심, 2015년 영업익 1182억… 전년比 61%↑ - 머니투데이 뉴스» (en coreà). .
* ↑ «농심» (en coreà). Arxivat de l'original el 2018-03-19.
* ↑ «농심» (en coreà). Arxivat de l'original el 2016-06-23.

## Enllaços externs

* Nongshim - Lloc web oficial
# Casa del Comú de Das

La Casa del Comú de Das és un edifici situat al passeig de Rossend Arús del municipi de Das, a la comarca de la Cerdanya, a Catalunya. Aquesta obra està inclosa en l'Inventari del Patrimoni Arquitectònic de Catalunya.

## Història

Edifici cedit al poble de Das per Rossend Arús i Arderiu (1847-1891), periodista i dramaturg. A tots dos costats de l'entrada principal hi ha dues làpides amb inscripcions relatives a l'inici i l'acabament de les obres, i que fan menció del donant i de l'arquitecte que va dirigir les obres.
En els anys noranta del segle xx va estar en període de restauració. Ha tingut diverses utilitats; entre d'altres, la Casa del Comú.

## Descripció

Construcció de planta baixa, pis i torre campanar. És un edifici de construcció simètrica, d'obra de fàbrica arrebossada.
El cos central consta d'una torre campanar, de planta quadrangular amb rellotge, amb coronació piramidal amb coberta de ceràmica vidriada i penell.
A la planta baixa hi ha una galeria central sostinguda per columnes de ferro colat. Té elements ornamentals de fusta als ràfecs i a les obertures. L'accés principal està construït amb elements classicistes. Presenta coberta de llosa.

## Referències

* 1 2 3 4 5 «Casa del Comú de Das». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Lilian Marijnissen

Lilian Marijnissen (Oss, 11 de juliol de 1985) és una política neerlandesa que exerceix de presidenta de l'esquerrà Partit Socialista. N'és la líder parlamentària a la Cambra de Representants des del 13 de desembre de 2017.
Va entrar per primera vegada com a membre de la Cambra de Representants el 23 març de 2017 després de les eleccions generals del 15 de març. Va exercir anteriorment com a membre del consell municipal d'Oss del 2003, amb 18 anys, fins al 2016, a més de sindicalista del sindicat del sector públic Abvakabo FNV, i llicenciada en ciències polítiques.
Marijnissen és filla de Jan Marijnissen, que havia estat anteriorment líder del mateix partit. La seva mare és Mari-Anne Marijnissen.
El 20 de juny de 2020, després d’una votació del consell del partit i de la junta del partit, va ser escollida com a líder del partit per a les eleccions del març del 2021.

## Referències

* ↑ «SP-leider Roemer stapt op, Lilian Marijnissen volgt hem op» (en neerlandès). NOS, 13-12-2017. [Consulta: 20 gener 2021].
* ↑ «L.M.C. (Lilian) Marijnissen MA» (en neerlandès). [Consulta: 20 gener 2021].
# Valencia Cocktail

El Valencia fou un còctel elaborat per Johnny Hansen, bartender al Valencia Bar d'Essen, Alemanya. Va guanyar el primer premi al primer Congrés Internacional de Cocteleria, celebrat a Viena el març del 1927.
La recepta original estava formada per bíter de taronja, un terç de suc de taronja i dos terços de brandi de bresquilla. Posteriorment es publicaria als manuals de cocteleria una variant a la que s'incloïa xampany al gust.

## Referències

* 1 2 3 4 «El cóctel valenciano que triunfó en 1927». Las Provincias, 12-09-2020. [Consulta: 13 setembre 2020].
# Cliftonville Football & Athletic Club

El Cliftonville Football & Athletic Club és un equip de futbol nord-irlandès de la ciutat de Belfast. Actualment juga a la Lliga nord irlandesa de futbol.

## Història

El club va ser fundat el 20 de setembre de 1879 al nord de Belfast. L'any 1890, el club inaugurarà el seu nou estadi Solitude. Abans el seu estadi fou Cliftonville Cricket Club prop d'Oldpark Road.

## Palmarès

* Lliga nord irlandesa de futbol: 3
** 1905/06 (compartit amb Distillery), 1909/10, 1997/98
* Copa nord irlandesa de futbol: 8
** 1882/83, 1887/88, 1896/97, 1899/00, 1900/01, 1906/07, 1908/09, 1978/79
* Copa de la Lliga nord irlandesa de futbol: 1
** 2003/04
* Gold Cup: 3
** 1923, 1933, 1980
* County Antrim Shield: 7
** 1892, 1894, 1898, 1926, 1979, 1997, 2007
* Belfast Charities Cup: 10
** 1884, 1886, 1887, 1888, 1889, 1897, 1906, 1908, 1909, 1924
* Alambra Cup: 1
** 1922
* Floodlit Cup: 1
** 1996
* Soccer Sixes: 1
** 1995
* Charity Shield: 1
** 1998
* Steel & Sons Cup: 6
** 1900, 1902, 1907, 1908, 1914, 1922

## Jugadors destacats

* Michael Adair
* Bobby Carlisle
* Dr Kevin McGarry
* Marty Quinn
* Jim Platt
* Keith Alexander
* Marty Tabb
* Joe Kerr
* Mickey Donnelly
* Michael Ingham
* Stevie Small
* Michael Collins
* Thomas McCallion
* Eddie Patterson
* Tommy Breslin
* Billy Scott
* Noel O'Donnell
# Maximilià I

Maximilià I és el nom dels següents personatges:
* Maximilià I del Sacre Imperi Romanogermànic (Wiener Neustadt, Baixa Àustria, 1459 - Wels, Alta Àustria), emperador del Sacre Imperi Romanogermànic (rei dels Romans) i Arxiduc d'Àustria
* Maximilià I de Baviera (1573, Múnic - 1651, Ingolstadt), duc de Baviera i primer elector de Baviera
* Maximilià I Josep de Baviera (Schwetzingen, Baviera, 1756 - Múnic, 1825), primer rei de Baviera
* Maximilià de Hohenberg, (Viena, 1902 - 1962), primer duc de Hohenberg
* Maximilià I de Mèxic, emperador de Mèxic (1864 - 1867)
Viccionari
# Fira Sabadell

Fira Sabadell és un centre de convencions de Sabadell, ubicat en una antiga fàbrica municipal.

## Edifici

La fàbrica estava formada per diversos edificis, entre els quals destaca l'edifici de 1946 (actualment rehabilitat) que es va annexar a un d'inicial de 1916. L'edifici actual es va edificar sota projecte de l'enginyer Francesc Izard, l'any 1946. Destaca per l'estructura interior formada per una nau central de 16 metres d'amplada i 20 metres d'alçada, amb dues naus col·laterals, i un edifici annex. El conjunt està format per 30 pilars que sostenten l'estructura per on corrien els ponts-grua necessaris pel desplaçament dels materials i motors.

## Història

La societat anònima La Electricidad es va constituir l'any 1911, per a la fabricació de material elèctric com turbines i alternadors. L'empresa va ser absorbida l'any 1962 i va canviar de nom en diverses ocasions fins que va passar a formar part de la multinacional ABB, de manera que fins que va tancar (1998) es va denominar ABB Generación División Fabricación Este. L'any 2007 la seva rehabilitació va ser guardonada amb un Premi Bonaplata en la categoria de restauració del patrimoni industrial. Actualment, el recinte és ocupat per la Fira Sabadell, un centre firal i de congressos que ofereix múltiples possibilitats per a tot tipus d'activitats.

## Referències

* 1 2 «Senyalització del Patrimoni Històric de Sabadell». Ajuntament de Sabadell. Arxivat de l'original el 2016-05-06 [Consulta: 6 juny 2017]. Arxivat 2016-05-06 a Wayback Machine.
# Newtownmountkennedy

Newtownmountkennedy (en gaèlic irlandès Baile an Chinnéidigh, que vol dir "vila de Kennedy") és una vila d'Irlanda, al comtat de Wicklow, a la província de Leinster. Es desenvolupà en el townland històric de Ballygarny (gaèlic irlandès Baile Ó gCearnaigh). Va rebre l'actual nom a mitjans del segle xviii, quan Sir Robert Kennedy, diputat per Kildare, hi va establir la seva residència principal. Es troba a la sortida de la carretera N11 a Wexford, just al sud de Kilpedder i al sud-oest de Greystones. Està a 15 km al nord de Wicklow, 15 km al sud de Bray i a uns 35 kilòmetres de Dublín.
L'àrea s'està expandint ràpidament com a ciutat dormitori per a molts treballadors de Bray i Dublín.
Al bosc de la vila hi ha la seu del Coillte, l'Oficina Forestal Irlandesa. Newtownmountkennedy forma part de la parròquia catòlica de Kilquade.

## Personatges

* Paul Heffernan, futbolista de la Lliga escocesa de futbol i del Kilmarnock.
* Leo Cullen, capità del Leinster Rugby
* Clive Clarke, antic futbolista.

## Referències

* ↑ Placenames Database of Ireland
* ↑ Ball, F.Elrington History of Dublin 6 Volumes Alexander Thom and Co. 1902-1920 Vol.4 p. 78
# Cascades Cane Creek

Les cascades Cane Creek són unes cascades de 26 m que es troba al llarg de Cane Creek, prop de Spencer (Tennessee, EUA), per sobre de la confluència dels rierols Rockhouse Creek i Fall Creek. Són visibles des del Gorge Trail i des de la base del Cane Creek Gorge, a la qual es pot accedir a través del Cable Trail. Les cascades es troben al Parc Estatal Fall Creek Falls.

## Referències

* ↑ Manning, Russ. 40 Hikes in Tennessee's South Cumberland (en anglès). 3. Seattle, WA: Mountaineers, 2000, p. 86-87. ISBN 978-0-89886-637-7.

## Vegeu també

* Llista de cascades
# Lilian de Celis

Lilián Ángela de Celis Collía, coneguda com a Lilián de Celis (Fíos, part del municipi asturià de Parres, 31 de gener de 1935), és una cantant i actriu espanyola.

## Biografia

Als vuit anys es trasllada a Santander amb tota la seva família i allà canta per primera vegada a l'emissora de la ciutat. Després viatjarà a Madrid, on estudia cant i declamació, compaginant aquests estudis amb la carrera de comerç.
Aviat la jove Lilián és llançada per l'emissora "Radio Madrid" com cupletista al costat de l'orquestra del mestre Indalecio Cisneros, que la va descobrir en el conservatori. Aviat va començar a actuar en anuncis publicitaris radiofònics gràcies a la semblança de la seva veu amb la de Raquel Meller, en aquest moment va saltar a la fama, sent seguida per Sara Montiel. Entre ambdues va haver-hi una gran rivalitat.
Més tard va debutar al Circ Price i al teatre Albéniz, on va tenir un gran èxit recuperant les cançons "La chica del 17", "Polichinela" o "Las tardes del Ritz". Va anar de gira al continent americà el 1962, començant a l'Argentina, i acabant per establir-se a Mèxic durant nou anys, arran del seu èxit en aquest país. L'estiu de 1980 va substituir a Marujita Díaz com a protagonista de la revista musical Cantando los cuarenta, en una gira per Espanya.
Va rodar 16 pel·lícules. Ha fet també teatre, revista i televisió.

## Filmografia

D'entre les 16 pel·lícules que va rodar la famosa cupletista, hi ha aquestes, tal vegada les més representatives:
* Aquellos tiempos del cuplé (1958)
* Los claveles (1960)
* Alma Aragonesa (1961)
* Júrame (1961)
* Las estrellas (1962)
* Apuros de dos gallos (1963)
* Canciones de nuestra vida (1975)

## Referències

* 1 2 3 4 Biografia a Imdb

## Enllaços externs

* libertaddigital.com
# Vila fortificada de Corbera (Rosselló)

La Vila fortificada de Corbera era la vila murada, fortificada, medieval d'estil romànic del poble de Corbera, a la comarca del Rosselló, Catalunya Nord.
Està situada dessota i al sud-est del Castell de Corbera. De forma allargassada, la vila fortificada és tant en ruïnes com la resta de la vila antiga, però es poden reconèixer bastants fragments de muralles i de les torres del recinte.

## Bibliografia

* Becat, Joan; Ponsich, Pere; Gual, Raimon. «Corbera del Castell». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Ponsich, Pere. «Castells i fortificacions militars del Rosselló anteriors al 1300: Corbera del Castell. Castell de Corbera». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ «La vila fortificada de Corbera en els ortofotomapes de l'IGN». Arxivat de l'original el 2016-08-20. [Consulta: 19 agost 2016].
# Chancé

Chancé (en bretó Kantieg) és un municipi francès, situat a la regió de Bretanya, al departament d'Ille i Vilaine. L'any 2006 tenia 292 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 280 | 282 | 201 | 197 | 209 | 246 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean Lebouc | |
# Mees

«Mees o Mées» té aquests significats:
* Toponímia:
** Mées (francès) o Merç (occità), municipi al departament de les Landes (regió de la Nova Aquitània, França)
** Mees (cràter), cràter pertanyent a la cara oculta de la Lluna
** Les Mées (Sarthe)un municipi francès, situat al departament del Sarthe (regió del País del Loira, França)
** Les Mées (Alps de l'Alta Provença), municipi al departament dels Alps de l'Alta Provença (regió de Provença – Alps – Costa Blava, França)
* Biografies:
** Arthur Mees (Columbus, Ohio, 1850 - Nova York, 1923), organista, director coral i orquestral nord-americà i professor
** Ludger Mees (Essen, Alemanya, 1957), llicenciat en ciències socials i pedagogia alemany, professor d'història contemporània
** Victor Mees (Schoten, 1927 - Deurne, 2012), futbolista belga de la dècada de 1950
# Morgan Crofton

Morgan William Crofton (1826-1915) va ser un matemàtic britànic.

## Vida i Obra

Crofton era fill d'un pastor anglicà, però ell es va convertir al catolicisme entorn de 1853. Havia estudiat en el Trinity College (Dublín) on, en graduar-se el 1847, va obtenir les millors notes en matemàtiques. De 1849 a 1852 va ser professor del Queen's College de Galway, lloc al que va resignar per la seva conversió. Als anys següents va estar a França, on va ser professor de diversos col·legis jesuïtes.
El 1856 va retornar a la Gran Bretanya, on va ser nomenat professor ajudant de matemàtiques de la Reial Escola Militar de Woolwich (Londres) on estava James Joseph Sylvester a qui va acabar succeint com a professor titular quan aquest es va retirar el 1870.
Crofton és conegut, sobre tot, per la fórmula de Crofton, publicada el 1868 i que s'utilitzava per calcular integrals complicades. El seu article sobre Probabilitat de la novena edició de l'Encyclopaedia Britannica, també va tenir força influència en el desenvolupament posterior d'aquesta disciplina.

## Referències

* ↑ O'Connor, pàgina 184.
* ↑ O'Connor, pàgina 185.
* ↑ Kalousová, pàgina 12.
* ↑ Dale, pàgines 495 i ss.

## Bibliografia

* Dale, Andrew I. A History of Inverse Probability (en (anglès)). Springer, 1999. ISBN 978-1-4612-6447-7.
* Kalousová, A. «The Origins of the Geometric Probability in England». A: Jana Šafránková, Jiří Pavlů (eds.). WDS 2008 - Proceedings of Contributed Papers (en (anglès)). Praga: MATFYZPRESS, 2008. ISBN 978-80-7378-065-4.
* O'Connor, Tom. «Natural Philosophy / Physics». A: Tadhg Foley (ed.). From Queen's College to National University (en (anglès)). Four Courts Press, 1999, p. 184-217. ISBN 9781851825271.
* Seneta, Eugene «Victorian probability and Lewis Carroll» (en (anglès)). Journal of the Royal Statistical Society, Vol. 175, Num. 2, 2012, pàg. 435-451. ISSN: 0964-1998.

## Enllaços externs

* O'Connor, John J.; Robertson, Edmund F. «Morgan Crofton» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Fira Slot Clàssic

La Fira Slot Clàssic és una fira dedicada al slot que se celebra anualment a la Plaça Major de Vic des de 2007 i compta amb compravenda i diverses activitats relacionades.

## Referències

* ↑ «Un grup de col·leccionistes i l'Ajuntament de Vic organitzen la primera edició de la fira 'Slot' Clàssic». TV3, 17-03-2007. [Consulta: 2 gener 2014].
* ↑ «La Fira Vic Slot Clàssic arriba a la 7a edició amb èxit de participació». La Vanguàrdia, 19-03-2013. [Consulta: 2 gener 2014].
# Oconto (Wisconsin)

Oconto és una població dels Estats Units a l'estat de Wisconsin. Segons el cens del 2000 tenia 4.708 habitants.

## Demografia

Segons el cens del 2000, Oconto tenia 4.708 habitants, 1.870 habitatges, i 1.221 famílies. La densitat de població era de 263,8 habitants per km².
Dels 1.870 habitatges en un 33,2% hi vivien nens de menys de 18 anys, en un 49,1% hi vivien parelles casades, en un 11,5% dones solteres, i en un 34,7% no eren unitats familiars. En el 29,3% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,8% tenia menys de 18 anys, un 8,8% entre 18 i 24, un 27,8% entre 25 i 44, un 21% de 45 a 60 i un 16,7% 65 anys o més.
L'edat mediana era de 37 anys. Per cada 100 dones de 18 o més anys hi havia 89 homes.
La renda mediana per habitatge era de 34.589 $ i la renda mediana per família de 43.676 $. Els homes tenien una renda mediana de 27.455 $ mentre que les dones 22.083 $. La renda per capita de la població era de 20.717 $. Aproximadament el 5,2% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oconto» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Oconto». American Fact Finder. Oficina del Cens dels Estats Units, 12-01-2010.